作者：刘埙
词牌/韵律：贺新郎

paragraphs: 莫笑刘郎老。
老刘郎平生，不是山林怀抱。
梦里风云翻海岳，觉后狂歌坠帽。
叹几度、荒鸡误晓。
天际晴云开五色，纵今年、意气犹年少。
机事远，有时到。
凯歌檄笔凭谁道。
对村中、一溪流水，半林斜照。
赖有可人堪话旧，时共掀髯绝倒。
也来问、衮衣茸帽。
聊且问天占百岁，看乾坤、此事如何了。
肠断处，春城早。